pythainlp/thai-wiki-dataset-v3 huggingface dataset:
สิงคโปร์สลิง

สิงคโปร์สลิง (Singapore Sling) เป็นค็อกเทลที่คิดค้นโดยเงียมตงบุน บาร์เทนเดอร์ที่ทำงานที่ลองบาร์ (Long Bar) ในโรงแรมราฟเฟิลส์ สิงคโปร์ เมื่อก่อน พ.ศ. 2458 สูตรที่ตีพิมพ์ในบทความเกี่ยวกับโรงแรมราฟเฟิลส์ก่อนทศวรรษที่ 1970 นั้นแตกต่างจากสูตรในปัจจุบันอย่างมาก และ "สิงคโปร์สลิง" ที่ดื่มในสิงคโปร์นั้นส่วนใหญ่เปลี่ยนแปลงมาจากสูตรที่ใช้ในโรงแรมราฟเฟิลส์ สูตรเดิมจะใช้ยิน เชอร์รีเฮียริง เบเนดิคทีน และส่วนที่สำคัญที่สุดคือ น้ำสับปะรดสด ซึ่งแรกเริ่มจะใช้สับปะรดซาราวัก ช่วยเพิ่มรสชาติและทำให้เกิดฟอง สูตรส่วนใหญ่จะใช้น้ำสับปะรดบรรจุขวดแทนน้ำสับปะรดสด และเติมคลับโซดาให้เกิดฟองด้านบน สูตรของโรงแรมถูกคิดขึ้นใหม่จากความทรงจำของบาร์เทนเดอร์คนก่อนๆ และจดบันทึกไว้ ซึ่งทำให้สามารถรู้เกี่ยวกับสูตรเดิมได้ หนึ่งในสูตรที่เขียนไว้อย่างลวกๆ ยังคงจัดแสดงอยู่ที่พิพิธภัณฑ์โรงแรมราฟเฟิลส์
สูตรของโรงแรมราฟเฟิลส์ในปัจจุบันได้รับการปรับปรุงจากสูตรเดิมในหลายส่วน ซึ่งเป็นไปได้มากว่าปรับปรุงในทศวรรษที่ 1970 โดยหลานของเงียมตงบุน ทุกวันนี้สิงคโปร์สลิงที่บริการที่โรงแรมราฟเฟิลส์มักจะผสมไว้ล่วงหน้า และใช้เครื่องปั่นอัตโนมัติที่ผสมแอลกอฮอล์และน้ำสับปะรดในปริมาณที่กำหนดไว้ แล้วปั่นรวมกันแทนการเขย่าเพื่อให้เกิดฟองด้านบนได้ดี รวมทั้งยังช่วยประหยัดเวลาเมื่อมีรายการสั่งจำนวนมาก แต่ก็ยังสามารถสั่งแบบเขย่าได้จากบาร์เทนเดอร์
สิงคโปร์สลิงแบบผสมไว้ล่วงหน้าที่ลองบาร์ในโรงแรมราฟเฟิลส์ ราคา 29.45 เหรียญสิงคโปร์ (รวมค่าบริการ 10% และภาษีสินค้าหรือบริการ 7%) (ข้อมูลวันที่ 27 มีนาคม พ.ศ. 2553) เท่ากับ 14 ปอนด์สเตอร์ลิง หรือ 21 ดอลลาร์สหรัฐ หรือ 16 ยูโร โดยประมาณ
== แหล่งข้อมูลอื่น ==
SingaporeSling recipe at DrinkBoy
Dr.Cocktail (Ted Haigh) Singapore Sling Article 
ค็อกเทล
วัดพระธาตุดุม

วัดพระธาตุดุม หรือ วัดพระธาตุดูม อำเภอเมืองสกลนคร จังหวัดสกลนคร ตั้งอยู่ที่บริเวณตัวเมืองจังหวัด ไม่ไกลจากหนองหานมากนัก แต่ยังเป็นโบราณสถานอีกแห่งหนึ่งยังสภาพที่ขาดการบูรณะอย่างต่อเนื่อง
== ลักษณะ ==
วัดพระธาตุดุม โบราณสถานแห่งนี้โดยลักษณะดั้งเดิมเป็นพระปรางค์ก่ออิฐ 3 หลังตั้งอยู่บนฐานเดียวกัน หันหน้าไปทางทิศตะวันออก มีร่องรอยของคูน้ำล้อมรอบเห็นได้ชัด ซึ่งอยู่ทางด้านทิศเหนือและทิศใต้ ปัจจุบันลักษณะคงเหลือเพียงพระปรางค์องค์เดียว สันนิษฐานว่าสร้างขึ้นสมัยเดียวกับพระธาตุนารายณ์เจงเวง แต่องค์ปราสาทเล็กกว่าพบทับหลังทั้ง 4 ด้าน ด้านทิศเหนือเป็นภาพนารายณ์บรรทมสินธุ์ นอกจากนี้ยังมีภาพเทวดาทรงพาหนะเหนือหน้ากาลประกอบด้วยสัตว์ต่าง ๆ เช่น ช้าง สิงห์ และลายใบไม้ม้วน การกำหนดอายุประมาณพุทธศตวรรษที่ 16-17 ศิลปะเขมรแบบบาปวน
== อ้างอิง ==
พระธาตุดุม
ดุม
ปราสาทหินในจังหวัดสกลนคร
ปราสาทขอมในจังหวัดสกลนคร
ดุม
เทพจิ้งจอกจอมยุ่ง (ประจำบ้าน)

เทพจิ้งจอกจอมยุ่ง (ประจำบ้าน)  เป็นไลท์โนเวลของญี่ปุ่น แต่งโดย ชิบามูระ จิน (Jin Shibamura) ภาพประกอบโดย โฮเด็น เอโซ (Eizō Hōden) เริ่มพิมพ์ฉบับแรกเมื่อ 10 กุมภาพันธ์ พ.ศ. 2547 (จนถึงปัจจุบันตีพิมพ์ไปแล้วถึงเล่ม 7) โดยสำนักพิมพ์ ASCII Media Works ตีพิมพ์ในประเทศไทย ครั้งแรกเมื่อ เดือนกันยายน พ.ศ. 2552 (จนถึงปัจจุบันตีพิมพ์ถึงเล่ม 4) โดย บลิส พับลิชชิ่ง (อยู่ในหมวด J-Light ) โดยใช้ชื่อภาษาไทยว่า เทพจิ้งจอกจอมยุ่ง (ประจำบ้าน) ส่วนในสหรัฐอเมริกาได้ลิขสิทธิ์โดยสำนักพิมพ์ NIS America โดยวางแผนจะตีพิมพ์จัดจำหน่ายในชื่อ Our Home's Fox Deity
เทพจิ้งจอกจอมยุ่ง (ประจำบ้าน) ได้รับการทำเป็นหนังสือการ์ตูนภาษาญี่ปุ่น วาดโดย Suiren Shōfū เริ่มตีพิมพ์เมื่อ 27 กุมภาพันธ์ พ.ศ. 2550 และทำเป็นภาพยนตร์การ์ตูนความยาว 24 ตอนโดยสตูดิโอ Zexcs ออกฉายในช่วง 6 เมษายน พ.ศ. 2551 ถึง 14 กันยายน พ.ศ. 2551
== เนื้อเรื่อง ==
ทาคางามิ โนโบรุ กับน้องชายชื่อ โทโอรุ อาศัยอยู่ในบ้านหลังเล็กๆในเมืองเล็กๆ มีฐานะทางการเงินที่ไม่ดีนัก วันนึงโทโอรุฝันร้ายและพร้อมๆกันนั้น ทั้งสองก็ถูกเรียกตัวให้กลับไปยังบ้านเดิมของมารดา (ซึ่งถึงแก่กรรมตั้งแต่ทั้งสองยังเด็ก) ญาติทางฝ่ายมารดาของพวกเขาคือตระกูลมิซึจิ เป็นตระกูลที่ใหญ่มากอยู่ในชนบท มีเทพีผู้พิทักษ์ (บอดี้การ์ด) น่าตาน่ารักในชุดมิโกะ ชื่อว่า โค ตระกูลมิซึจิมีบ้านหลังใหญ่บริเวณกว้าง  และได้กักขังเทพจิ้งจอกไว้
โนโบรุได้ทราบจากญาติว่า โทโอรุกำลังมีภัย และทางเดียวที่จะช่วยได้ คือต้องอัญเชิญเทพจิ้งจอกสวรรค์คูเก็นออกมา คูเก็นผู้ถูกกักขังมาเป็นเวลานาน เพศไม่ทราบแน่ชัด เปลี่ยนกลับไปมาระหว่างเพศหญิง-ชาย มีอายุยืนยาว แม้ว่าจะมีพลังอาคมสูงมาก แต่มีนิสัยประหลาดเอาแต่ใจยากแก่การควบคุม
เทพจิ้งจอกคูเก็นได้ช่วยโทโอรุจากภูตผี แต่ยังจะมีภูตผีอื่นๆตามมาอีกมากมายเพื่อตามล่าโทโอรุ เทพจิ้งจอกคูเก็นกับโค (เทพีผู้พิทักษ์ของตระกูลมิซึจิ) จึงต้องตามมาคุ้มกันพี่น้องทาคางามิ ถึงในเมือง การใช้ชีวิตอยู่ร่วมกันสร้างรายจ่าย และปัญหาอันน่าปวดหัวให้โนโบรุ (ผู้กลายเป็นหัวหน้าครอบครัว) โคผู้มีอาคมอันแข็งแกร่งสามารถควบคุมธาตุน้ำ กลับทำกับข้าวไม่เป็นทำงานบ้านได้ผิดพลาดอยู่เสมอ แถมไม่ค่อยรู้เรื่องราวในเมือง ใส่ชุดมิโกะที่สะดุดตาผู้คน ส่วนเทพจิ้งจอกคูเก็นผู้แปลงเป็นมนุษย์ (สาวสวย-หนุ่มหล่อผมทองรูปงามสะดุดตาอีกเช่นกัน) ก็ก่อเรื่องไม่เว้นแต่ละวัน แถมยังมีเหล่าปิศาจผลัดเวียนกันมาคอยจ้องตามล่าโทโอรุ
เวลาผ่านไปโนโบรุก็เริ่มค้นพบสิ่งมหัศจรรย์ต่างภายในเมือง เหล่าเทพและภูตที่ใช้ชีวิตปะปนกับมนุษย์ เจ้าที่ครองศาลเจ้ามีอาคมสูงส่งอยู่ในคราบของชายหนุ่มเจ้าของร้านสะดวกซื้อ ภูตจิ้งจอกผู้เป็นภารโรงในโรงเรียน เทพเจ้าของเมืองในคราบของสาวสวยน่ารัก ผู้ใส่ตุ๊กตาหุ่นเชิดมือรูปสัตว์ไว้ทั้งสองมือ และเด็กหนุ่มทั้งสองก็ค่อยๆทราบเรื่องราวในอดีต เกี่ยวกับความสนิทสนมระหว่างเทพจิ้งจอกคูเก็นกับมารดาของพวกเขา
== แหล่งข้อมูลอื่น ==
Our Home's Fox Deity. at ASCII Media Works
Anime official website 
อนิเมะที่ออกฉายในปี พ.ศ. 2551
การ์ตูนญี่ปุ่น
ไลต์โนเวล
มังงะ
มิสทัวริซึมเมโทรโพลิตันอินเตอร์เนชันแนล

มิสทัวริซึมเมโทรโพลิตันอินเตอร์เนชันแนล (Miss Tourism Metropolitan International ) เป็นการประกวดทูตการท่องเที่ยวอีกเวทีหนึ่งที่เป็นที่นิยมอีกเวทีหนึ่ง ซึ่งเริ่มจัดการประกวดเวทีนี้เมื่อปี 2550 โดย Datuk Ooi Danny HE ซึ่งเป็นเวทีการประกวดในเครือเดียวกับเวที
ฟลอเรนซ์แอนด์เดอะแมชชีน

ฟลอเรนซ์แอนด์เดอะแมชชีน (Florence and the Machine หรือ Florence + the Machine) หรือชื่อจริงของนักร้องนำว่า ฟลอเรนซ์ เวลช์ เป็นวงดนตรีจากสหราชอาณาจักรโดยที่แนวดนตรีของฟลอเรนซ์ได้รับการวิจารณ์ว่าเป็นการผสมผสานกันของดนตรีแนวป็อป, ร็อก และ โซล วงดนตรีของเธอได้รับการตอบรับอย่างดีมาโดยตลอดก่อนการเข้าสู่วงการดนตรีกระแสหลัก โดยความร่วมมือของบีบีซีที่โปรโมทฟลอเรนซ์ทางช่องบีบีซี อินทรูดิวซิง ส่วนอัลบั้มเดบิวต์มีชื่อว่า "Lungs" วางจำหน่ายวันที่ 6 กรกฎาคม พ.ศ. 2552 อัลบั้มดังกล่าวขึ้นชาร์ตอันดับอัลบั้มยอดนิยมของสหราชอาณาจักร โดยอยู่ลำดับที่ 2 ในช่วง 5 สัปดาห์แรกของการวางจำหน่าย ในวันที่ 17 มกราคม พ.ศ. 2553 อัลบั้มเดบิวต์นี้ก็ก้าวขึ้นสู่อันดับที่ 1 ในชาร์ตชาร์ตอันดับอัลบั้มยอดนิยมของสหราชอาณาจักร และอยู่ในชาร์ตติดต่อกันนานถึง 28 สัปดาห์ จนกระทั่งงานประกาศรางวัลบริทอวอร์ดประจำปี พ.ศ. 2553 อัลบั้ม "Lungs" ก็ได้รับรางวัลมาสเตอร์การ์ดบริติชอัลบั้ม ปัจจุบันมีเพลงที่ได้รับความนิยมเช่น "Rabbit Heart (Raise It Up)" และ "Dog Days Are Over"
นักร้องอังกฤษ
บุคคลจากลอนดอน
ลลิตา สิงห์โตทอง

ลลิตา สิงห์โตทอง  มีชื่อเล่นว่า "เนย"
เกิดเมื่อวันที่ 27 เมษายน พ.ศ. 2527
ปัจจุบันเป็นสมาชิกสภาองค์การบริหารส่วนจังหวัดชลบุรี
อดีตสมาชิกและนักร้องนำวง ซินญอริต้า ในสังกัดจีเอ็มเอ็ม แกรมมี่ และนักร้องเดี่ยวในสังกัดอาร์เอส
ลลิตามีพี่น้องทั้งหมด 2 คน (หญิง 2) โดยเป็นคนเล็ก เกิดที่ อ.เมืองชลบุรี จ.ชลบุรี จบการศึกษาระดับมัธยมศึกษาจากโรงเรียนชลกันยานุกูล ระดับปริญญาตรี สาขาการแสดงและกำกับการแสดง ภาควิชาศิลปะการแสดง คณะนิเทศศาสตร์ มหาวิทยาลัยกรุงเทพ และปริญญาโท คณะนิเทศศาสตร์ มหาวิทยาลัยกรุงเทพ
== ผลงานเพลง ==
=== อาร์เอส (2552 - 2557) ===
==== ผลงานเพลง ====
=== จีเอ็มเอ็ม แกรมมี่ ===
==== ผลงานเพลง ====
=== เพลงประกอบละคร ===
เลือดกากี Ost. เลือดกากี
==อ้างอิง==
เฟซบุ๊คแฟนเพจเนย ซินญอริต้า
บุคคลที่ยังมีชีวิตอยู่
นักร้องหญิงชาวไทย
บุคคลจากคณะนิเทศศาสตร์ มหาวิทยาลัยกรุงเทพ
บุคคลจากอำเภอเมืองชลบุรี
บุคคลจากโรงเรียนชลกันยานุกูล
ศิลปินสังกัดอาร์เอส
ศิลปินสังกัดจีเอ็มเอ็ม แกรมมี่
ไอโคนิก

ไอโคนิก (ICONIQ; 아이코닉; アイコニック) หรือ อี อายูมี (이 아유미; イ・アユミ) หรือ ยูมิ อิโต  มีชื่อจริงว่า อายูมิ อิโต  เกิดเมื่อวันที่ 25 สิงหาคม พ.ศ. 2527  เคยเป็นอดีตสมาชิกเกิร์ลกรุป "Sugar" เกิดที่จังหวัดทตโตริ ประเทศญี่ปุ่น  โดยบิดามารดาของเธอเป็นชาวเกาหลี เธอเติบโตมาทั้งสองภาษา คือ ภาษาญี่ปุ่นและภาษาเกาหลี  แม้ว่าเธอจะเกิดและเติบโตในประเทศญี่ปุ่น  แต่เธอก็มีชื่อในภาษาเกาหลีด้วย  ด้วยเหตุนี้เธอจึงเดินทางมาศึกษาต่อในชั้นมัธยมศึกษาตอนปลายที่ประเทศเกาหลีใต้ที่ โรงเรียนนานาชาติเคนต์เกาหลี ซึ่งเป็นบ้านเกิดของพ่อ-แม่ของเธอเอง
== การงาน ==
อายูมิเปิดตัวครั้งแรกในรายการ "X-Man" ตอนที่ 66 ของสถานีโทรทัศน์เอสบีเอสในประเทศเกาหลีใต้ซึ่งได้พบเธอในคอนเสิร์ตของวง H.O.T.  โดยเริ่มเดบิวเป็นนักร้องในวง "Sugar" ในปี ค.ศ. 2002  มีอัลบั้มภาษาเกาหลี 3 อัลบั้ม  และอัลบั้มภาษาญี่ปุ่นอีก 2 อัลบั้ม  หลังจากการแยกวงในปี ค.ศ. 2006 อายูมิได้เริ่มงานนักร้องเดี่ยวกับสองดิจิตอลซิงเกิ้ล  โดยเพลงแรกเป็นเพลง "คิวตี้ ฮันนี่" ที่คัฟเวอร์มาจากคูมิ โคดะ  ประกอบภาพยนตร์เรื่อง "คิวตี้ ฮันนี่" เมื่อวันที่ 3 กรกฎาคม ค.ศ. 2006  ซึ่งมีการโปรโมตมากในประเทศเกาหลีใต้  แต่ว่าเธอถูกวิจารณ์อย่างมากในเรื่องสำเนียงและความเป็นญี่ปุ่นของเธอ  ส่วนดิจิตอลซิงเกิลที่ 2 คือ "Jalmotdwen Mannam" เปิดให้ดาวน์โหลดเมื่อวันที่ 7 พฤศจิกายน ค.ศ. 2006  โดยเป็นเพลงคัฟเวอร์ของคิม กึน โม  และในปี ค.ศ. 2007 เธอได้ย้ายไปอยู่สังกัด S.M. Entertainment
วันที่ 9 ธันวาคม ค.ศ. 2009 เธอได้ออกดิจิตอลซิงเกิลแรก "I'm lovin' you" ซึ่งเป็นเพลงประกอบโฆษณาเครื่องสำอางค์ชิเซโด  โดยร้องคู่กับ ATSUSHI วง EXILE  และวันที่ 20 มกราคม ค.ศ 2010 ได้ออกดิจิตอลซิงเกิลที่ 2 "Change Myself" ซึ่งเป็นเพลงประกอบโฆษณาเครื่องสำอางค์ชิเซโดเช่นกัน
== ผลงาน ==
=== ซิงเกิลภาษาเกาหลี ===
Cutie Honey
잘못된 만남
=== ซิงเกิลภาษาญี่ปุ่น ===
I'm lovin' you x EXILE ATSUSHI
Change Myself
=== อัลบั้มภาษาญี่ปุ่น ===
Change Myself
== อ้างอิง ==
ชาวญี่ปุ่นเชื้อสายเกาหลี
นักร้องป็อปหญิงชาวเกาหลีใต้
นักร้องญี่ปุ่น
บุคคลจากจังหวัดทตโตริ
ศิษย์เก่าโรงเรียนนานาชาติเคนต์เกาหลี
ศิลปินสังกัดเอเว็กซ์กรุป
ไอดอลหญิงชาวเกาหลีใต้
รายชื่อสายการบินในประเทศไทย

รายชื่อผู้ประกอบการอากาศยานที่ได้รับอนุญาตจากหน่วยงานการบินพลเรือนไทย
==สายการบินตามกำหนดการ==
{| border=0 cellpadding=2 cellspacing=3 class="wikitable sortable"
|- valign="middle"
! สายการบิน
! ภาพ
! ICAO
! IATA
! สัญญาณเรียก
! เริ่มดำเนินการ
! หมายเหตุ
|-
| บางกอกแอร์เวย์|| 100px||  BKP || PG || BANGKOK AIR||พ.ศ. 2511||
|-
| นกแอร์||100px || NOK || DD || NOK AIR||พ.ศ. 2547||สมาชิกผู้ก่อตั้งของแวลูอัลไลแอนซ์
|-
| ไทยแอร์เอเชีย||100px || AIQ || FD || THAI ASIA||พ.ศ. 2546||
|-
| ไทยแอร์เอเชียเอ็กซ์ || 100px|| TAX || XJ || EXPRESS WING||พ.ศ. 2556||
|-
| ไทยไลอ้อนแอร์||100px || TLM || SL || MENTARI||พ.ศ. 2556||
|-
| การบินไทย|| 100px|| THA || TG || THAI || พ.ศ. 2503||สมาชิกผู้ก่อตั้งของสตาร์อัลไลแอนซ์
|-
| การบินไทยสมายล์ ||100px || THD || WE || THAI SMILE||พ.ศ. 2554||
|-
| ไทยเวียดเจ็ทแอร์ ||100px || TVJ || VZ || THAIVIET JET||พ.ศ. 2557||
|}
==สายการบินเช่าเหมาลำ==
{| border=0 cellpadding=2 cellspacing=3 class="wikitable sortable"
|- valign="middle"
! สายการบิน
! ภาพ
! ICAO
! IATA
! สัญญาณเรียก
! เริ่มดำเนินการ
! หมายเหตุ
|-
| บัดเจ็ท ไลน์|| 100px || BGN  || BD ||SKYBUDDY||พ.ศ. 2556||Air Taxi
|-
| เอ็มเจ็ทส์|| 100px|| ||   || ||พ.ศ. 2550||บริการเจ็ทส่วนตัว
|-
| สยามแลนด์ฟลายอิ้ง|| || ||   || ||พ.ศ. 2534||บริการเจ็ทส่วนตัว
|-
| วีไอพีเจ็ทส์|| || ||   || ||พ.ศ. 2550||บริการเจ็ทส่วนตัว
|}
==สายการบินขนส่งสินค้า==
{| border=0 cellpadding=2 cellspacing=3 class="wikitable sortable"
|- valign="middle"
! สายการบิน
! ภาพ
! ICAO
! IATA
! สัญญาณเรียก
! เริ่มดำเนินการ
! หมายเหตุ
|-
|บัดเจ็ตไลน์ คาร์โก้
|
|BGN
|BD
|SKY BUDDY
|พ.ศ. 2565
|Boeing 737-800
|-
| เอพีไอคาร์โกแอร์ไลน์|| || APG || 3D ||AIR PEOPLE ||พ.ศ. 2529||
|-
| เค-ไมล์ แอร์ || || KMI || 8K || KAY-MILE AIR||พ.ศ. 2549||
|-
| ไทยเอ็กซ์เพรสแอร์||  || TXZ || EX || EXPRESS AIR ||พ.ศ. 2556||
|}
==อ้างอิง==
การขนส่งในประเทศไทย
สายการบิน
สายการบินสัญชาติไทย
ชุดใหม่ของพระราชา

ฉลองพระองค์ชุดใหม่ของพระราชา (Kejserens nye Klæder; The Emperor's New Clothes)  เป็นนิทานเรื่องสั้นของฮันส์ คริสเตียน แอนเดอร์เซน  ตีพิมพ์ครั้งแรกเมื่อ ค.ศ. 1837 เป็นภาษาเดนมาร์กในหนังสือรวมเรื่องสั้น 9 ตอน ชื่อ Eventyr, fortalte for Børn. Første Samling. Tredie Hefte. (Fairy Tales Told for Children. First Collection.)
ในเรื่องนี้ ฮันส์ คริสเตียน แอนเดอร์เซนต้องการเน้นถึงคนที่ชอบหลอกลวงผู้คนไปเรื่อย ๆ โดยคิดว่าตนเองนั้นฉลาดหลักแหลมกว่าคนอื่น แต่สิ่งที่พวกเขาได้ผูกเป็นเรื่องราวขึ้นเพื่อหลอกลวงคนอื่นนั้น ไม่สามารถหลอกลวงเด็กไร้เดียงสา ที่พบเห็นอะไรก็จะพูดออกไปอย่างที่คิดได้ด้วยจิตใจบริสุทธิ์ ได้
เรื่อง ฉลองพระองค์ชุดใหม่ของพระราชา เคยถูกนำไปสร้างภาพยนตร์หลายครั้ง ฉบับที่มีชื่อเสียงคือ ฉบับภาพยนตร์แอนิเมชั่นของดิสนีย์ ในปี 2000 ในชื่อ The Emperor's New Groove (ชื่อไทย จักรพรรดิกลายพันธุ์ อัศจรรย์พันธุ์ต๊อง) และภาคต่อในปี 2005 Kronk's New Groove
== แหล่งข้อมูลอื่น ==
"Keiserens nye Klæder" . Manuscript from the Odense City Museum
นิทาน
ตัวละครที่เป็นจักรพรรดิและจักรพรรดินี
ฮันส์ คริสเตียน แอนเดอร์เซน
วรรณกรรมในปี พ.ศ. 2380
เด็กหญิงขายไม้ขีดไฟ

เด็กหญิงขายไม้ขีดไฟ (Den Lille Pige med Svovlstikkerne; The Little Match Girl)  เป็นนิทานเรื่องสั้นของฮันส์ คริสเตียน แอนเดอร์เซน  ตีพิมพ์ครั้งแรกเมื่อ ค.ศ. 1845 เป็นภาษาเดนมาร์ก ในหนังสือชื่อ Dansk Folkekalender for 1846  ดัดแปลงมาจากผลงานภาพพิมพ์ของ Johan Thomas Lundbye ในปี 1843  และนิทานเรื่อง Die Sterntaler ของพี่น้องตระกูลกริมม์
เนื้อเรื่องกล่าวถึงเด็กหญิงคนหนึ่งที่ถูกพ่อเลี้ยงบังคับให้เดินขายไม้ขีดไฟ ท่ามกลางความหนาวเย็นในคืนวันส่งท้ายปีเก่า เด็กหญิงกำลังจะทุกข์ทรมานเนื่องจากความหิวและความหนาวเย็น เธอจึงจุดไม้ขีดไฟเพื่อให้ความอบอุ่นกับร่างกาย เมื่อเธอจุดไม้ขีดไฟแต่ละก้าน เธอก็ได้ระลึกถึงความสุขที่เคยมี ความรักที่เคยได้รับจากคุณยายที่เสียชีวิตไปแล้ว  ในเช้าวันปีใหม่ ชาวเมืองที่เดินผ่านมาได้พบกับร่างไร้ชีวิตของเด็กหญิง กับก้านไม้ขีดไฟที่ถูกจุดแล้วอยู่รอบตัวเธอ ควรมีผู้ใหญ่ช่วยอ่านให้เด็กฟัง และอธิบายว่าความตายไม่ใช่สิ่งที่จะทำให้มีความสุข หากเด็กที่น่าสงสารคนนี้พยายามจะคิดถึงสิ่งที่ทำให้มีความสุขเพื่อปลอบโยนตนเอง
==อ้างอิง==
นิทาน
ฮันส์ คริสเตียน แอนเดอร์เซน
วรรณกรรมในปี พ.ศ. 2388
ตัวละครชาวเดนมาร์ก
ปทิตตา อัธยาตมวิทยา

ปทิตตา อัธยาตมวิทยา (เกิด 26 สิงหาคม พ.ศ. 2529)  เป็นนักแสดงและพิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เป็นที่รู้จักจากการแสดงภาพยนตร์เรื่อง ปาย อิน เลิฟ (2552)
สำเร็จการศึกษาจาก มหาวิทยาลัยเทคโนโลยีราชมงคลธัญบุรี คณะเทคโนโลยีสื่อสารมวลชน สาขาการโทรทัศน์และวิทยุกระจายเสียง ปัจจุบันกำลังศึกษาอยู่ที่ มหาวิทยาลัยรามคำแหง คณะมนุษย์ศาสตร์ ผลงานล่าสุด Brand Ambassador 1 ใน 7 ผู้นำสถิติรายการ The One รวมไทยใจเดียวกัน
== ประวัติ ==
ปทิตตา อัธยาตมวิทยา ชื่อเล่น นิว เกิดวันอังคารที่ 26 สิงหาคม พ.ศ. 2529 เป็นลูกสาวคนโตของครอบครัว มีน้องชาย 1 คน
เริ่มเข้าสู่วงการบันเทิง ภายหลังจากการประกวดดัชชี่บอยแอนด์เกิร์ล 2008 โดยการผ่านเข้าสู่รอบ 16 คนสุดท้าย
แล้วได้เซ็นสัญญาในสังกัดดัชชี่ฯ  หลังจากนั้น ก็มีงานต่างๆ เข้ามา เช่น เล่น MV เป็นพิธีกร แต่ที่ทุกคนพอจำได้ก็คือ เป็นนางเอกภาพยนตร์ ปาย อินเลิฟ คู่กับแบงค์ ปวริศ มงคลพิศิฐ
== การศึกษา ==
จบชั้นมัธยมศึกษาจาก โรงเรียนบางกะปิ
ปริญญาตรี คณะเทคโนโลยีสื่อสารมวลชน มหาวิทยาลัยเทคโนโลยีราชมงคล
กำลังศึกษา คณะมนุษยศาสตร์ มหาวิทยาลัยรามคำแหง
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์สีกองทัพบกช่อง 7
=== มิวสิควิดีโอ ===
=== ภาพยนตร์ ===
=== ผลงานเพลง ===
เพลงถามสักคำ จากอัลบั้ม "ความรัก ปากกา กีตาร์โปร่ง"  "love in the light lines จากค่าย Classy  ติดชาร์ตอันดับ1 ในประเทศไต้หวั่น ฮ่องกง มาเก๊า ในปี พ.ศ. 2553
ถ้าฉันรักแล้วอย่าเลว ของ เอเซียร์ อาร์ สยาม
=== พิธีกร ===
พิธีกรรายการยำใหญ่ใส่สารพัด
พิธีกรรายการวีสตาร์นิวส์
ผู้กำกับ และพิธีกร รายการ Pet Space @Fukduk TV.
พิธีกรรายการ The Event ทางช่อง TNN (True)
พิธีกรรายการ เที่ยงบันเทิง
พิธีกรรายการ เส้นทางบันเทิง
พีธีกรรายการ Z-Zone โซนซ่าวัยมัน
== ผลงานปัจจุบัน ==
Brand Ambassador 1 ใน 7 ผู้นำสร้างสถิติ รายการ The One รวมไทยใจเดียวกัน
พิธีกรรายการ The Event ทาง TNN (True) ทุกๆ วันพุธ เวลา 24.00 น.
ภาพยนตร์ 9.9.81 บอกเล่า 9 ศพ รับบทเป็น "วิภาวี"
== ผลงานที่ผ่านมา ==
=== ผลงานการประกวด ===
ดัชชี่บอย แอนด์ เกิร์ล 2008 (เข้ารอบ 16 คนสุดท้าย)
== อ้างอิง ==
บุคคลจากกรุงเทพมหานคร
บุคคลจากโรงเรียนบางกะปิ
บุคคลจากคณะมนุษยศาสตร์ มหาวิทยาลัยรามคำแหง
บุคคลจากคณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
นักแสดงหญิงชาวไทย
นักแสดงหญิงจากกรุงเทพมหานคร
พิธีกรชาวไทย
นักแสดงหญิงชาวไทยในศตวรรษที่ 21
พุทธศาสนิกชนชาวไทย
ชิบูยะ

ชิบูยะ  เป็นชื่อย่านในเขตชิบูยะ โตเกียว ประเทศญี่ปุ่น ตั้งอยู่ฝั่งตะวันออกของสถานีรถไฟชิบูยะ และทางตะวันตกเฉียงใต้ของโตเกียวกลาง โดยมีห้าง สำนักงาน และสิ่งอำนวยความสะดวกทางสาธารณะจำนวนมาก และเป็นหนึ่งในสามศูนย์กลางย่อยขนาดใหญ่ (ฟูกุ-โทชิง) ในโตเกียวตะวันตกร่วมกับชินจูกุและอิเกบูกูโระ
== อ้างอิง ==
== แหล่งข้อมูลอื่น ==
เขตชิบูยะ
ย่านในโตเกียว
ยูกิโอะ วาดามิเนะ

ยูกิโอะ วาดามิเนะ (Yukio Wadamine) นักมวยสากลชาวญี่ปุ่น เกิดเมื่อ 29 เมษายน พ.ศ. 2524 ที่เมืองฟูกูโอกะ ประเทศญี่ปุ่น สถิติการชก 31 ครั้ง ชนะ 25 (น็อค 19) เสมอ 1 แพ้ 4
== เกียรติประวัติ ==
แชมป์ OPBF รุ่นไลท์ฟลายเวท
* ชิง 3 พฤศจิกายน 2551 ชนะคะแนน สุริยา คล่องผจญ ที่ ญี่ปุ่น
* เสียแชมป์ 8 ธันวาคม 2552 แพ้คะแนน คัตสุฮิโกะ อิเอซูมิ ที่ ญี่ปุ่น
== อ้างอิง ==
สถิติการชก boxrec.com 
นักมวยสากลชาวญี่ปุ่น
แชมป์ OPBF
บุคคลจากฟูกูโอกะ
โรงเรียนคลองขลุงราษฎร์รังสรรค์

โรงเรียนคลองขลุงราษฎร์รังสรรค์ เป็นโรงเรียนมัธยมศึกษาแบบสหศึกษาขนาดกลาง สังกัดสำนักงานเขตพื้นที่การศึกษามัธยมศึกษาเขต 41 ก่อตั้งในปี พ.ศ. 2514
== สัญลักษณ์ประจำโรงเรียน ==
ปรัชญา : ปญฺา นรานํ รตนํ (ปัญญาประดุจดั่งแก้ว)
คติพจน์ : ความรู้ สามัคคี มีวินัย
วิสัยทัศน์ : เป็นโรงเรียนดี มีคุณธรรม นำความรู้ สู่ความเป็นเลิศตามมาตรฐานสากล บนพื้นฐานปรัชญาเศรษฐกิจพอเพียง
ตราประจำโรงเรียน : อักษรย่อ ค.ส.ในวงกลม เหนืออักษรย่อมีคบเพลิงและรัศมี 19 แฉก ด้านล่างของอักษรย่อเป็นแพรแถบโค้งจารึกชื่อโรงเรียน
'''สีประจำโรงเรียน : ม่วง-ขาว
== ประวัติโรงเรียน ==
โรงเรียนคลองขลุงราษฎร์รังสรรค์ ได้รับอนุมัติจัดตั้งเมื่อวันที่ 14 เมษายน พ.ศ. 2514 ตั้งอยู่เลขที่ 640 หมู่ที่ 2 ตำบลคลองขลุง อำเภอคลองขลุง จังหวัดกำแพงเพชร บนเนื้อที่ 44 ไร่ 3 งาน 35 ตารางวา พื้นที่เดิมเป็นที่ราบลุ่ม ด้านทิศเหนือติดกับคลองวังหิน ด้านทิศตะวันตกติดกับถนนพหลโยธิน การจัดหาพื้นที่สร้างโรงเรียนนั้น นายโกศินทร์ จารุวัฒน์ ศึกษาธิการอำเภอคลองลุง ร่วมกับ นายเฉลิมชัย เจียรนัยกุลวานิช และประชาชนอำเภอคลองขลุง ร่วมกันบริจาคซื้อที่ดินมอบให้กรมสามัญศึกษา
ในปี พ.ศ. 2515 กรมสามัญศึกษาได้จัดสรรงบประมาณในการก่อสร้างอาคารเรียน 216 จำนวน 4 ห้องเรียน บ้านพักครู 3 หลัง ห้องน้ำ 1 หลัง
ปีการศึกษาแรกรับนักเรียน 2 ห้อง เรียน จำนวน 90 คน ครู-อาจารย์ จำนวน 3 คน เปิดสอนระดับมัธยมศึกษาตอนต้น และในปีการศึกษา 2522 ได้รับอนุมัติให้เปิดสอนในระดับมัธยมศึกษาตอนปลาย
=== อาคารและสถานที่ทั้งหมด ===
อาคารเรียน 3 หลัง
โรงฝึกงาน 3 หลัง
หอประชุม
วิหารพระพุทธรูปประจำโรงเรียน
ศุนย์เรียนรู้พระราชกรณียกิจฯ
สนามฟุตบอล
สนามฟุตซอล
โรงอาหาร
ห้องแนะแนว
บ้านพักครูและนักการภารโรง
===อาคารเรียน ===
อาคาร 1 [อาคาร 2 ชั้น]
ชั้น 1 : ห้องพักครูสุขศึกษาฯ, ห้องพยาบาล, ห้องเรียนสุขศึกษา, ห้องเรียนภาษาไทย, ห้องพักครูภาษาไทย
ชั้น 2 : ห้องพักครูคณิตศาสตร์, ห้องเรียนคณิตศาสตร์
อาคาร 2 [อาคาร 2 ชั้น]
ชั้น1 : ห้องพักครูวิทยาศาสตร์, ห้องเรียนวิทยาศาสตร์
ชั้น2 : ห้องจริยธรรม, ห้องพักครูสังคมฯ, ธนาคารโรงเรียน, ห้องเรียนสังคมฯ, ห้องอาเซียน
อาคาร 3 [อาคาร 3 ชั้น]
ชั้น 1 : ห้องผู้อำนวยการ, ห้องธุรการ, ห้องการเงินและพัสดุ, ห้องโสตทัศนศึกษา, ห้องสมุดกลาง
ชั้น 2 : ห้องวิชาการ, ห้องทะเบียนและวัดผล, ห้องเกียรติยศ, ห้องเรียนคอมพิวเตอร์, ศูนย์คอมพิวเตอร์, สำนักงานคณะกรรมการนักเรียน
ชั้น 3 : ห้องพักครูภาษาต่างประเทศ, ห้องเรียนภาษาอังกฤษ-ภาษาจีน
โรงฝึกงาน 1
ห้องดนตรี, ห้องงานประดิษฐ์
โรงฝึกงาน 2
ห้องกลุ่มสาระการงานอาชีพฯ, ห้องงานช่าง
โรงฝึกงาน 3
ห้องนาฏศิลป์, ห้องศิลปะ
== ผู้อำนวยการโรงเรียนคลองขลุงราษฎร์รังสรรค์ ==
{|class="wikitable"
| ที่ || ชื่อ || ปีที่ดำรงตำแหน่ง
|-
| 1 || นายวราห์ มุสิกะปาน || พ.ศ. 2514 - 2528
|-
| 2 || นายชะอำ มุสิกะพงษ์ || พ.ศ. 2528 - 2537
|-
| 3 || นายวีระ เพ็งศิริ || พ.ศ. 2537 - 2542
|-
| 4 || นายวิบูลย์ ตัณศลารักษ์ || พ.ศ. 2542 - 2547
|-
| 5 || นายธารี ศิริพันธ์ || พ.ศ. 2547 - 2553
|-
| 6 || นางกนกรัตน์ คงไทย || พ.ศ. 2554 - 2556
|-
| 7 || นายหาญ หงษ์ยนต์ || พ.ศ. 2556 - 2561
|-
|8
|นายมานิตย์ นาคเมือง
|ปัจจุบัน
|}
== อ้างอิง ==
== แหล่งข้อมูลอื่น ==
เว็บไซต์โรงเรียนคลองขลุงราษฎร์รังสรรค์
โรงเรียนมัธยมศึกษาขนาดกลาง
โรงเรียนในจังหวัดกำแพงเพชร
โรงเรียนมัธยมศึกษาประจำอำเภอในจังหวัดกำแพงเพชร
โรงเรียนสังกัดสำนักงานเขตพื้นที่การศึกษามัธยมศึกษากำแพงเพชร
โรงเรียนที่ก่อตั้งในปี พ.ศ. 2514
สังฆนายกแห่งนิชิเร็งโชชู

ในนิกายนิชิเร็งโชชู สังฆนายก เป็นตำแหน่งของผู้นำและประมุขสุงสุดของนิกาย ซึ่งมีสานุศิษย์อยู่ทั่วโลก รวมถึงประเทศไทย มีผู้นับถือส่วนมากในประเทศ สหรัฐอเมริกา ญี่ปุ่น สิงคโปร์ อินโดนีเซีย ฟิลิปปินส์ เกาหลีใต้ ไต้หวัน กานา มาเลเซีย บราซิล ศรีลังกา และประเทศไทย สังฆนายกรูปปัจจุบันคือ พระนิชิเนียว โชนิง สังฆนายกรูปที่ 68
== รายนามสังฆนายก ==
ภิกษุชาวญี่ปุ่น
ซัม บูร์ดัม

ซัม บูร์ดัม (Sam Burdam) หรือ ซามูเว็ล บูร์ดัม (Samuel Burdam) เป็นนักมวยสากลชาวอินโดนีเซีย เกิดเมื่อ 13 ธันวาคม พ.ศ. 2527 ที่โซรง จังหวัดปาปัว ประเทศอินโดนีเซีย สถิติการชก 22 ครั้ง ชนะ 13 (น็อก 4) เสมอ 2 แพ้ 7
== ประวัติ ==
บูร์ดัมขึ้นชกมวยสากลครั้งแรกเมื่อ 19 สิงหาคม พ.ศ. 2547 ชนะคะแนนโยโนที่อินโดนีเซีย จากนั้นก็ขึ้นชกชนะเป็นส่วนใหญ่ในประเทศอินโดนีเซีย จน พ.ศ. 2550 จึงเดินทางไปชกนอกรอบที่ฟิลิปปินส์ แต่ก็เป็นฝ่ายแพ้คะแนนไรอัน มาลีเตก ต่อมา ได้มาชิงแชมป์พาบา รุ่นฟลายเวตที่ประเทศไทยเมื่อ 15 เมษายน พ.ศ. 2551 ปรากฏว่าเป็นฝ่ายแพ้น็อกรัตนพล ส.วรพิน ในยกที่ 3 จากนั้นขึ้นชกอีก 3 ครั้ง ก็ไม่ได้ขึ้นชกมวยอีก โดยขึ้นชกครั้งสุดท้ายเมื่อ 6 เมษายน พ.ศ. 2552 แพ้คะแนนอานิซ เจอุนฟิน ที่อินโดนีเซีย
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์พาบา รุ่นฟลายเวตเมื่อ 15 เมษายน 2551 แพ้น็อก รัตนพล ส.วรพิน ยก 3 ที่ นครพนม
== อ้างอิง ==
สถิติการชก boxrec.com  
นักมวยสากลชาวอินโดนีเซีย
บุคคลจากจังหวัดปาปัว
แอนดี โบการ์ด

แอนดี โบการ์ด (アンディー・ボガード; Andy Bogard) เป็นตัวละครจากเกมต่อสู้ ตำนานหมาป่ากระหายเลือด รวมทั้ง เดอะคิงออฟไฟท์เตอร์ส เขามีพี่ชายชื่อ เทอร์รี่ โบการ์ด และมีเพื่อนที่เป็นนักมวยไทยชื่อ โจ ฮิงาชิ ซึ่งเป็นสมาชิกทีมเดียวกัน นอกจากนี้ แอนดี้ยังมีแฟนสาวชื่อ ไม ชิรานุอิ ซึ่งเป็นบุตรสาวของเจ้าสำนักวิชานินจาตระกูลชิรานุอิด้วยเช่นกัน
== ประวัติตามท้องเรื่อง ==
ตำนานหมาป่ากระหายเลือด
แอนดี โบการ์ด เป็นบุตรบุญธรรมของเจฟ โบการ์ด และเป็นน้องชายของเทอร์รี่ โบการ์ด เมื่อบิดาของพวกเขาเสียชีวิตลงด้วยฝีมือของกีส โฮเวิร์ด แอนดี้จึงตัดสินใจฝึกฝีมือการต่อสู้ของเขาให้มีความสมบูรณ์ยิ่งขึ้นโดยแยกทางจากพี่ชายของเขาเพื่อฝึกฝนวิชาที่ประเทศญี่ปุ่น ช่วงระหว่างนี้ เขาได้รับการสอนวิชารูปแบบชิรานุอิ และศิลปะการต่อสู้มือเปล่าซึ่งมีชื่อว่าโคปโปเคนจากฮันโซ ชิรานุอิ
หนึ่งทศวรรษภายหลังจากการเสียชีวิตของเจฟ เขากับเทอร์รี โบการ์ด ผู้เป็นพี่ชายได้มุ่งหน้าสู่เซ้าท์ทาวน์ และได้พบกับโจ ฮิงาชิ พร้อมทั้งทราบข่าวการแข่งขันเดอะคิงออฟไฟท์เตอร์สซึ่งมีกีส ฮาวเวิร์ด เป็นเจ้าภาพ เขากับพี่ชายพยายามที่จะล้างแค้นให้กับพ่อของเขา เมื่อเทอร์รี่กำจัดกีสลงได้แล้ว แอนดีก็รู้สึกว่าเขาต้องเดินทางกลับสู่ประเทศญี่ปุ่นเพื่อฝึกฝนพัฒนาฝีมือของเขาต่อไป
ภายหลังจากการแข่งขันเดอะคิงออฟไฟท์เตอร์สครั้งแรกสิ้นสุดลง การแข่งขันครั้งใหม่ก็ได้เริ่มขึ้น โดยคราวนี้วูล์ฟกัง คราวเซอร์ เป็นเจ้าภาพจัดการแข่งขัน แอนดีคิดว่าการแข่งขันครั้งนี้อาจเป็นไปอย่างยากลำบาก
เดอะคิงออฟไฟท์เตอร์ส
เมื่อได้มีประกาศการจัดการแข่งขันเดอะคิงออฟไฟท์เตอร์ส '94 แอนดีได้เข้าร่วมทีมเดียวกันกับเทอร์รี่ และโจ นับแต่นั้นเป็นต้นมา เขาตกลงใจที่จะติดตามพี่ชายของเขาไปทุกคราวในการแข่งขันเดอะคิงออฟไฟท์เตอร์สครั้งต่อมา แต่ดูเหมือนว่าเขาจะไม่เต็มใจเข้าร่วมแข่งเมื่อเวลาผ่านไป เมื่อมีการกดดันเลือกเฉพาะโจ กับไมเข้าร่วมทีมเป็นหลัก ในขณะที่กติกาใหม่ใน KOF '99 อนุญาตให้มีสมาชิกในทีมสี่ราย โดยไม ชิรานุอิ เข้าร่วมทีมใน KOF'99 และบลู แมรี เข้าร่วมทีมใน KOF 2000
== อ้างอิง ==
นิตยสารเกมแม็คออนไลน์ (สนพ.อนิเมทกรุ๊ป)
นิตยสารเมก้า (สนพ.วิบูลย์กิจ)
== ดูเพิ่ม ==
เทอร์รี่ โบการ์ด
โจ ฮิกาชิ
== แหล่งข้อมูลอื่น ==
ข้อมูลที่เกี่ยวข้องกับ "แอนดี โบการ์ด" 
The King of Fighters 10th Anniversary Official Website
ตัวละครเกม
ตัวละครจากเดอะคิงออฟไฟเทอส์
นินจา
ตัวละครชาวอเมริกัน
โรงไฟฟ้าพลังความร้อนหงสา

โรงไฟฟ้าพลังความร้อนหงสา เป็นโรงงานผลิตกระแสไฟฟ้าโดยใช้ถ่านหินลิกไนต์เป็นเชื้อเพลิงหลัก ตั้งอยู่ที่เมืองหงสา แขวงไชยบุรี ประเทศลาว มีขนาดกำลังการผลิตติดตั้งประมาณ 1,878 เมกะวัตต์ โดยจะผลิตไฟฟ้าเพื่อขายให้แก่การไฟฟ้าฝ่ายผลิตแห่งประเทศไทยเป็นหลัก โดยมีการลงทุนการก่อสร้างโรงไฟฟ้า 3,700 ล้านดอลลาร์
หุ้นส่วนลงทุนในโครงการคือ บมจ.ผลิตไฟฟ้าราชบุรีโฮลดิ้ง (ร้อยละ 40), บริษัท บ้านปู เพาเวอร์ จำกัด (ร้อยละ 40) และบริษัท Lao Holding State Enterprise (ร้อยละ 20)
== ข่าวเกี่ยวกับผลกระทบ ==
โรงไฟฟ้านี้อยู่บริเวณชายแดนไทย-ลาว ทำให้มีข้อมูลการส่งผลกระทบต่อประชาชนทั้งในประเทศไทยและลาว
== อ้างอิง ==
สิ่งก่อสร้างในแขวงไชยบุรี
หงสา
โรงไฟฟ้าในประเทศลาว
จีลี่ ออโตโมบิล

จีลี่ ออโตโมบิล (Geely Automobile; )  เป็นบริษัทผู้ผลิตรถยนต์สัญชาติจีน ก่อตั้งขึ้นในปี ค.ศ. 1986 ที่เมืองไทโจว มณฑลเจ้อเจียง  เดิมเป็นบริษัทผู้ผลิตตู้เย็น ก่อนจะเปลี่ยนมาเป็นผู้ผลิตอุปกรณ์ประดับยนต์ ชิ้นส่วนรถยนต์ และรถจักรยานยนต์  และเริ่มประกอบรถยนต์จำหน่ายตั้งแต่ปี ค.ศ. 1998  และผลิตเป็นสินค้าส่งออกตั้งแต่ปี ค.ศ. 2003  ปัจจุบันจีลี่เป็นผู้ผลิตรถยนต์รายใหญ่ที่สุดของประเทศจีน มีสำนักงานใหญ่อยู่ที่เมืองหางโจว มณฑลเจ้อเจียง
ในปี ค.ศ. 2009 จีลี่ ออโตโมบิล ได้ประกาศการเข้าซื้อกิจการรถยนต์วอลโว่ จากฟอร์ดมอเตอร์  ด้วยมูลค่า 1.8 พันล้านดอลลาร์สหรัฐ   ก่อนหน้านี้ จีลี่ได้เคยพยายามเจรจาซื้อกิจการรถยนต์โอเปิล และซ้าบ มาแล้ว 
==อ้างอิง==
==แหล่งข้อมูลอื่น==
Official Geely website (English)
ตราสินค้ารถยนต์
บริษัทรถยนต์
บริษัทของจีน
บริษัทจดทะเบียนในตลาดหลักทรัพย์ฮ่องกง
บริษัทที่ก่อตั้งในปี พ.ศ. 2529
จีลี่
บริษัทนานาชาติที่มีสำนักงานใหญ่อยู่ที่จีน